القبطى (لغه قبطى: ⲟⲩⲢⲉⲙ̀ⲛⲭⲏⲙⲓ ̀ⲛ̀Ⲭⲣⲏⲥⲧⲓ̀ⲁⲛⲟⲥ, المعنى الحرفى: المصرى), معناها الاساسى مصرى و بقت بتستعمل عشان توصف الشخص بانه المصرى اللى سكن حول النيل و عمل الحضاره المصريه القديمه و احفادهم اعتنقوا المسيحيه و الاسلام و اليهوديه. كلمة "الأقباط" كانت بتستخدم فى العربى (الكلاسيكى) للاشارة للمصريين بصوره عامه , لكن دلالة كلمة "الاقباط" اتحولت على مر القرون و بقى المعنى, خصوصا فى اللغات التانيه, المسيحين المصريين و المسيحية المصريه, و تحديدا بعد اعتناق الجزء الاكبر من السكان فى مصر الاسلام. و دلوقتى الاستخدام, كتير ينطبق على اعضاء الكنيسة الأرثوذكسية القبطية المصرية بغض النظر عن الاصل العرقى. علشان كده الكنيسة الاثيوبية و الاريترية من المسيحيين (والنوبيين قبل اعتناق الاسلام) كان بيتقال عليهم عادة الاقباط. وبالرغم من ان الكلمة تطلق خطأ علي المسيحيين في مصر بس, الا ان الاصح ان كل المصريين اقباط بمختلف ديانتهم. تاريخ الاقباط (بمعناه الدينى) بيرجع لبدايات ظهور المسيحيه اللى اسسها فى مصر القديس مرقس تلميذ المسيح و عشان كده بيتلقب بكاروز مصر و كرازته اسمها "الكرازه المرقسيه".